
PROGRAM ZA MANDAT 2026–2030
Arhitektura prihodnosti.
Pravični prehod. Učinkovita občina. Vključujoča in dejavna skupnost.

[bookmark: _Toc238027374][image: ]Arhitektura prihodnosti se ne riše le z betonom in steklom, temveč z vizijo, pogumom in neomajnim tovarištvom.

Pred več kot sedmimi desetletji je vizionar Nestl Žgank s svojimi sodelavci stal sredi Šaleške doline in v močvirnatih ravninah videl tisto, kar je večini ostajalo skrito – moderno, svetlo in odprto mesto, ki bo zraslo na krilih solidarnosti ter udarniškega duha. Gradnja novega Velenja v petdesetih letih prejšnjega stoletja ni bila zgolj urbanistični projekt; bila je izjemna razvojna priložnost, ki je redefinirala bivanje delavskega razreda in dokazala, da lahko drzne ideje spremenijo tok zgodovine. Žgankova arhitektura je mestu vdihnila prostor za sonce, kulturo in naravo, predvsem pa je postavila trdne temelje skupnosti, ki zna stopiti skupaj.
Danes, v letu 2026, sta Velenje in celotna regija ponovno na pragu zgodovinske prelomnice, ki po svojem obsegu in pomenu močno primerljiva z izzivi pred sedmimi desetletji. Proces prestrukturiranja in neizogiben izstop iz premogovništva pred dolino postavljata vprašanja, ki presegajo zgolj gospodarsko transformacijo ali zapiranje energetskih objektov. To ni čas za negotovost, temveč za ponovno rojstvo – za oblikovanje povsem nove »Arhitekture prihodnosti«.
Ta nova arhitektura se tokrat ne bo merila v kubičnih metrih zgrajenih stavb, temveč v moči in globini novih družbenih ter gospodarskih vezi. Danes gradimo:
· Arhitekturo novih odnosov: Medgeneracijski mostovi, kjer se zgodovinski spomin rudarstva in tradicija tovarištva prelivata v inovativnost, digitalno znanje ter odprtost mladih generacij.
· Arhitekturo gospodarskega sodelovanja: Preobrazba Šaleške doline v visokotehnološko, zeleno in energetsko napredno vozlišče, ki bo skozi privabljanje trajnostnih investicij in krožno gospodarstvo ponudilo nova, varna ter privlačna delovna mesta.
· Arhitekturo regijskega povezovanja: Tesnejše in učinkovitejše sodelovanje s sosednjimi občinami in regijami, s katerim presegamo administrativne meje, skupaj črpamo evropska sredstva in nastopamo kot enoten, prodoren razvojni prostor.
Izstop iz premoga ni konec ene zgodbe, ampak je priložnost za začetek nove, še bolj drzne epohe. Če je Nestl Žgank s sodobniki zgradil mesto v parku, je naša dolžnost, da na teh temeljih zgradimo regijo prihodnosti – pravično, pametno in trajnostno. Čas je, da z isto energijo, pogumom in vizijo, kot so jo imeli velenjski graditelji pred sedmimi desetletji, začrtamo nove smernice za prihodnje rodove. Povezani skozi čas stopamo naproti novi energiji mesta.

Kandidat za župana MO Velenje
Franci Lenart

[bookmark: _Toc238027375]
Naša odločitev za Velenje
Velenje ne potrebuje še enega seznama želja. Potrebuje jasen dogovor o tem, kaj bomo v štirih letih naredili, kdo bo za izvedbo odgovoren in kako bodo občani spremljali rezultate.

Naše Velenje izhaja iz vrednot, na katerih je mesto zraslo: solidarnosti, dela, odprtosti in sposobnosti ljudi, da v zahtevnih obdobjih stopijo skupaj. Izstop iz premoga ni samo energetska sprememba. Je odločitev o prihodnjih delovnih mestih, ceni ogrevanja, stanovanjih, javnih storitvah ter položaju Velenja v regiji.

Program zato ne predstavlja že začetih občinskih projektov kot novih. Kjer so pogodbe podpisane in sredstva pridobljena, se zavezujemo k javnemu nadzoru izvedbe, obvladovanju stroškov in merjenju učinkov. Nove projekte bomo začeli le, če bodo imeli opredeljen cilj, nosilca, rok in finančno konstrukcijo.
[bookmark: _Toc238027376]Osem zavez mandata
	1
	Cenovno vzdržno in zanesljivo ogrevanje
Javno bomo spremljali prenovo omrežja, nove vire toplote, izgube sistema in vpliv investicij na položnice.



	2
	Prehod v kvalitetna delovna mesta
S podjetji, izobraževalnimi ustanovami in delavci bomo pripravili dogovor o prednostnih panogah, znanjih in zaposlovanju.



	3
	Stanovanja za življenje v Velenju
Pospešili bomo izvedbo že dogovorjene soseske Selo in pripravili javno časovnico nadaljnje stanovanjske gradnje.



	4
	Občina, ki pokaže rezultate
V 100 dneh bomo objavili pregled vseh večjih projektov, pogodb, rokov, stroškov in odgovornih oseb in izvajalcev.



	5
	Dostopne storitve v mestu in krajevnih skupnostih
Vsaka storitev bo dostopna digitalno in osebno; odzivni časi bodo objavljeni in merjeni.



	6
	Zdrava, dejavna in vključujoča skupnost
Okrepili bomo šport za vse generacije in vrhunski šport, pomoč na domu, skupnostno učenje, medgeneracijsko sodelovanje ter vključevanje priseljencev.



	7
	Močnejše Velenje v regiji
Za skupne prometne, zdravstvene, izobraževalne, športne in razvojne projekte bomo sklepali javne medobčinske izvedbene dogovore.



	8
	Pravičnost in solidarnost za vse!
Gradimo vključujočo skupnost, v kateri ima vsakdo enake možnosti za dostojno, varno in kakovostno življenje.


[bookmark: _Toc238027377]Kako bomo vodili občino
Razvojni program je verodostojen šele, ko je mogoče preveriti njegovo izvedbo.
[bookmark: _Toc238027378]Načela odločanja
Javni denar bomo usmerjali v projekte z dokazano javno koristjo, ne v nepovezane investicije brez merljivih učinkov.
Za vsak večji projekt bodo pred začetkom objavljeni cilj, vrednost, viri financiranja, rok, nosilec in tveganja.
Občinska uprava, javni zavodi in občinska podjetja bodo o večjih projektih poročali v enotni in primerljivi obliki.
Digitalizacija ne bo nadomestila osebnega dostopa do storitev. Varstvo osebnih podatkov in kibernetska varnost bosta obvezni del vsakega digitalnega projekta.
Pri posegih v prostor bomo prebivalce vključevali pred dokončno odločitvijo, ne šele po njej.

[bookmark: _Toc238027379]Finančna pravila
Noben nov velik projekt brez realne investicijske in obratovalne ocene.
Evropsko ali državno sofinanciranje ni zadosten razlog za projekt, če občina dolgoročno ne zmore stroškov upravljanja in vzdrževanja.
Pri novih trajnih obveznostih bomo vedno navedli, iz katerega vira se financirajo.
Prednost imajo dokončanje kakovostno pripravljenih projektov, vzdrževanje obstoječe infrastrukture in storitve, ki neposredno izboljšujejo življenje prebivalcev.
Vsako leto bo objavljeno poročilo o izpolnjevanju programa z doseženimi kazalniki.

[bookmark: _Toc238027408]Enak standard kakovosti v mestu in na obrobju
Objavili bomo standarde vzdrževanja cest, javne razsvetljave, zelenih površin in druge lokalne infrastrukture.
Odločanje o manjših lokalnih investicijah bomo povezali s participativnim proračunom.
Prebivalcem bomo omogočili spremljanje prijavljenih težav od prijave do rešitve.
Pri razpršeni poselitvi bomo nadaljevali podporo čiščenju odpadnih voda in prometni varnosti.
Opredeliti odgovorne osebe z imenom in priimkom.

[bookmark: _Toc238027380]Naš standard transparentnosti

	PRVA PREDNOSTNA ZAVEZA: Javna nadzorna plošča občinskih projektov
Na enem mestu bomo objavili pogodbeno vrednost, sofinanciranje, roke, izvajalce, spremembe pogodb, napredovanje del in odgovorno osebo za vse večje občinske projekte ter dodelili odgovornost izvajalcem nadzora projekta.
Cilji: Objavljena in četrtletno posodobljena nadzorna plošča   
Rok: 100 dni





[bookmark: _Toc238027381]Programska področja
Prihodnost Velenja bomo gradili na medsebojno povezanih razvojnih področjih, ki odgovarjajo na ključne gospodarske, energetske, okoljske, socialne in upravljavske izzive občine. Naš program temelji na konkretnih projektih z jasno določenimi cilji, odgovornimi nosilci, roki, viri financiranja in merljivimi rezultati. Pri njihovem načrtovanju in izvajanju bomo dejavno vključevali občanke in občane iz mestnih, primestnih in podeželskih območij, krajevne skupnosti, mestne četrti, javne ustanove, gospodarstvo ter civilno družbo.

Razvojne ukrepe povezujemo v pet vsebinskih področij: zeleni prehod, učinkovito in pregledno upravljanje, vključujočo digitalizacijo, kakovostno sobivanje ter povezovanje mesta, krajevnih skupnosti in širše regije. Posamezna področja se med seboj dopolnjujejo in skupaj oblikujejo celovit načrt razvoja Velenja za obdobje 2026–2030.

[bookmark: _Toc236988132][bookmark: _Toc236989236][bookmark: _Toc238027382]1 ZELENI PREHOD
[bookmark: _Toc238027383]Pravični prehod in dobra delovna mesta
Prehod bo uspešen le, če bo gospodarsko, energetsko in socialno vzdržen. Naša naloga ni ponovno izumljati že začetih projektov, temveč zagotoviti, da prebivalcem prinesejo nižje izgube, sprejemljive stroške, nova znanja in kakovostna delovna mesta.

Zeleni prehod Šaleške doline mora omogočiti celovito gospodarsko, okoljsko in energetsko preobrazbo nekdanje premogovne regije v podnebno nevtralno območje. Ključna zakonodaja mora zagotoviti postopno in nadzorovano zapiranje Premogovnika Velenje, prestrukturiranje in diverzifikacijo gospodarstva ter nadomestitev premogovnih energetskih virov s trajnostnimi nizkoogljičnimi rešitvami. Za izvedbo prehoda je zagotovljenih več kot 250 milijonov evrov, ki jih je treba usmerjati skladno z načeli pravičnega prehoda, ob zagotavljanju socialne varnosti, ustvarjanju novih razvojnih priložnosti in vključevanju vseh skupin prebivalstva. Uresničitev razvojne usmeritve »Gospodarski in zeleni preboj« zato zahteva celovite, medsebojno usklajene ukrepe na ključnih področjih regionalnega razvoja.

[bookmark: _Toc238027384]Energija in ogrevanje


	PROJEKT 1: Opredelitev koncepta in obsega sistema daljinskega ogrevanja 
 (Nadgradnja projekta v izvajanju)
Čim prej je treba oblikovati celovit koncept prihodnjega sistema daljinskega ogrevanja ter sprejeti jasno in strokovno utemeljeno odločitev o obsegu omrežja.
Cilji: Potrjen celovit koncept prihodnjega sistema daljinskega ogrevanja z jasno določenim obsegom omrežja, tehničnimi izhodišči in razvojnimi usmeritvami.  
Rok: Najpozneje v šestih mesecih od začetka projekta.



	PROJEKT 2: Učinkovito ogrevanje Velenja 
(Novi projekt)
Glede na določeni obseg omrežja je treba zasnovati učinkovit sistem daljinskega ogrevanja za zimski in poletni režim obratovanja ter preučiti možnost odklopa od sistema Komunalnega podjetja Velenje in vzpostavitve alternativnih rešitev ogrevanja.
Cilji: Potrjena tehnična rešitev celoletnega sistema ogrevanja z opredeljenimi viri, zmogljivostmi in režimi obratovanja ter jasno določenimi tehničnimi, pravnimi in ekonomskimi pogoji za morebitni odklop od sistema Komunalnega podjetja Velenje.
Rok: V šestih mesecih po potrditvi koncepta omrežja iz Projekta 1.



	PROJEKT 3: Tehnična prenova omrežja 
(Nadgradnja projekta v izvajanju)
Nadaljevati je treba obnovo obstoječih vodov ter tehnično revidirati projekt obnove skladno s celovitim konceptom novega sistema daljinskega ogrevanja.
Cilji: Revidiran in potrjen tehnični projekt obnove z določenimi prednostnimi odseki, rešitvami ter fazami izvedbe.
Rok: V treh mesecih po potrditvi celovitega koncepta iz Projekta 1.




	PROJEKT 4: Finančna revizija obnove omrežja
Obstoječi projekt obnove je treba finančno revidirati ter razjasniti način, obseg in faznost izvedbe javnega naročanja.
Cilji: Potrjena finančna konstrukcija projekta z oceno stroškov, opredeljenimi viri financiranja in predlogom ustreznega postopka javnega naročanja.
Rok: V treh mesecih po zaključku tehnične revizije iz Projekta 3.




	PROJEKT 5: Cenovna vzdržnost prehodnega ogrevanja
Do uvedbe novega sistema daljinskega ogrevanja je treba zagotavljati cenovno vzdržnost obstoječega sistema ter pravno, tehnično in ekonomsko preveriti status TEŠ kot toplarne, vključno z obveznostmi glede emisijskih kuponov.
Cilji: Potrjen prehodni model oskrbe s toploto z ukrepi za obvladovanje cen ter verificiranim statusom TEŠ in jasno opredeljenimi obveznostmi glede emisijskih kuponov.
Rok: Verifikacija v treh mesecih; izvajanje ukrepov do vzpostavitve novega sistema daljinskega ogrevanja.




[bookmark: _Toc238027385]Gospodarsko prestrukturiranje

Premog mora nadomestiti portfelj nove ekonomije štirih gospodarskih stebrov. TecHub mora postati valilnica tehnoloških podjetij, Stara elektrarna univerzitetno-podjetniško središče, industrijske cone prostor, kamor uspešna podjetja prerastejo, Kemijski inštitut/Fakulteta za energetiko generator znanja ter Velenjsko jezero generator turizma in kakovosti življenja. Štiri gospodarske stebre morajo podpirati zasebne investicije, stanovanja pa morajo nuditi podporno infrastrukturo gospodarske politike.

	PROJEKT 6: Tehnologija in R&D
Glavno vlogo imajo TecHub, Stara elektrarna, Kemijski inštitut in Fakulteta za energetiko. Ciljna področja so robotika in avtomatizacija, AI in industrijski software, energetika in cleantech, baterije in hranilniki, novi materiali, biomasa in kemija, food-tech in krožno gospodarstvo.
Cilji: 400 neposrednih R&D/tehnoloških delovnih mest, pri čemer je pomembno, da iz tega sistema nastane nekaj podjetij, ki TecHub prerastejo.
Rok: Do 2028 morata TecHub in Stara elektrarna delovati, do 20230 je potrebno dosegati prve rezultate in ustrezno korigirati model, do 2035 pa morajo biti doseženi predvideni rezultati.





	PROJEKT 7: Napredna industrija
Največji steber temelji na industrijski tradiciji Velenja: tehničnem kadru, energetiki in proizvodni kulturi. Cilj ni coworking kot posledica pridobivanja premoga, temveč preoblikovanje tradicionalne industrije v visokotehnološko industrijo. Podjetja iz TecHuba morajo preiti v industrijsko cono, pri čemer mora Velenje zagotoviti zemljišča, infrastrukturo in zelo hitro umeščanje investicij. Potreben je tudi zasebni kapital, ne nove javne investicije.
Cilji: 450 novih industrijskih delovnih mest, ki TecHub prerastejo
Rok: Do 2035 morajo biti doseženi predvideni rezultati.




	PROJEKT 8: Poslovne storitve
Poslovne storitve temeljijo na izvoznih oz. B2B storitvah: inženiring, projektiranje, IT, energetsko svetovanje, produktni dizajn, računalniške simulacije, finance, marketing za industrijo in tehnično svetovanje. Prednost je, da takšna podjetja ne potrebujejo velikih tovarn, saj podjetje s 40 inženirji lahko na relativno majhni površini ustvari nekaj milijonov evrov letne dodane vrednosti.
Cilji: 200 novih industrijskih delovnih mest.
Rok: Do 2035 morajo biti doseženi predvideni rezultati.





	PROJEKT 9: Turizem
Pripraviti je treba celovit načrt razvoja turizma v Mestni občini Velenje in širši regiji, ki bo temeljil na povezovanju treh jezer, termalnega vira in drugih lokalnih potencialov ter turizem razvil v nosilno gospodarsko panogo.
Cilji: Potrjen master plan z razvojnimi prioritetami, ključnimi turističnimi produkti, prostorskimi usmeritvami, naložbenimi projekti, viri financiranja in izvedbenim načrtom, ki bo omogočal 150.000 dodatnih nočitev/leto in 25 do 35 mio evrov dodatne turistične potrošnje letno. Od tega mora nastati 250 neposrednih kakovostnih zaposlitev ter dodatna inducirana zaposlenost
Rok: V 12 mesecih od začetka projekta master plan, realizacija do 2035.





[bookmark: _Toc238027386]Trajnostna mobilnost in okoljska sanacija
	PROJEKT 10: Regijsko povezana mikromobilnost
Vzpostaviti je treba pameten, cenovno in prostorsko dostopen ter brezemisijski sistem izposoje koles za občane, povezljiv z drugimi sistemi v Šaleški dolini in sosednjih regijah.
Cilji: Delujoč sistem izposoje koles z mrežo postaj, enotno digitalno platformo in možnostjo medobčinske oziroma medregionalne uporabe.
Rok: V 12 mesecih od potrditve izvedbenega in finančnega načrta.



	PROJEKT 11: Program preobrazbe premogovniških območij
Na podlagi zakona o postopnem zapiranju Premogovnika Velenje je treba pripraviti terminski in prostorski program sproščanja površin in objektov, ki bodo postopoma izločeni iz primarne dejavnosti, vključno z deponijo premoga, Klasirnico in degradiranimi območji.
Cilji: Potrjen program z evidenco površin in objektov, časovnico njihove razpoložljivosti, opredeljenimi pogoji ter sanacijskim načrtom degradiranih površin.
Rok: V 12 mesecih od sprejetja zakona oziroma najpozneje v šestih mesecih po pridobitvi vseh potrebnih podatkov.




	PROJEKT 12: Rudarsko mesto Jašek Škale
Območje Jaška Škale je treba prostorsko in programsko zaščititi kot enovito entiteto »Rudarsko mesto« ter pripraviti celovit načrt razvoja muzejske in dediščinske dejavnosti, povezane z rudarstvom.
Cilji: Potrjena prostorska zaščita območja in izdelan razvojni načrt z vsebinskim programom, upravljavskim modelom, naložbenimi prioritetami ter viri financiranja.
Rok: V 12 mesecih od začetka projekta.





[bookmark: _Toc238027387]Socialna pravičnost in vključenost skupnosti
	PROJEKT 13: Program deficitarnih poklicev
V sodelovanju z Zavodom Republike Slovenije za zaposlovanje in ključnimi delodajalci je treba pripraviti srednjeročno napoved potreb po deficitarnih poklicih ter na tej podlagi oblikovati ciljno usmerjeno štipendijsko in stanovanjsko politiko.
Cilji: Potrjen srednjeročni program deficitarnih poklicev z opredeljenimi kadrovskimi potrebami ter sprejetimi ukrepi štipendijske in stanovanjske politike.
Rok: Program v šestih mesecih; začetek izvajanja ukrepov v naslednjem šolskem oziroma študijskem letu.




	PROJEKT 14: Varovana stanovanja za starejše
Zagotoviti je treba najmanj 150 sodobnih, dostopnih in ustrezno opremljenih varovanih stanovanj za starejše občane, skupaj s potrebnimi podpornimi in oskrbovalnimi storitvami.
Cilji: Najmanj 150 zgrajenih oziroma zagotovljenih in vseljivih varovanih stanovanj z vzpostavljenim sistemom podpore ter upravljanja.
Rok: V petih letih od potrditve prostorskega, izvedbenega in finančnega načrta.





	PROJEKT 15: Dom za starejše
Zgraditi je treba sodoben dom za starejše občane, ki bo zagotavljal kakovostno institucionalno varstvo, zdravstveno nego in podporne storitve skladno z ugotovljenimi lokalnimi potrebami.
Cilji: Zgrajen, opremljen in delujoč dom za starejše z zagotovljenim upravljavcem, kadri ter ustreznim številom namestitvenih mest.
Rok: V petih letih od potrditve investicijskega, prostorskega in finančnega načrta.





	PROJEKT 16: Okrepitev Centra za pravični prehod
Kadrovsko in organizacijsko je treba okrepiti Center za pravični prehod, da bo informacijska točka zagotavljala pregledno obveščanje javnosti ter omogočala spremljanje in civilni nadzor lokalnega prebivalstva nad izvajanjem načrta pravičnega prehoda.
Cilji: Kadrovsko okrepljena in učinkovito delujoča informacijska točka z opredeljenimi pristojnostmi, javno dostopnimi podatki, kazalniki izvajanja ter vzpostavljenimi mehanizmi sodelovanja prebivalcev.
Rok: V šestih mesecih od potrditve kadrovskega in organizacijskega načrta.




[bookmark: _Toc236988133][bookmark: _Toc236989237][bookmark: _Toc238027388]2 UČINKOVITOST
[bookmark: _Toc238027389]Učinkovita in pregledna občina
Učinkovitost ni število aplikacij ali novih pisarn. Meri se s krajšimi postopki, jasnimi odgovori, pravočasnimi naložbami in odgovornostjo za porabo javnega denarja.

Učinkovitost javne uprave je ključni generator mestnega razvoja, saj neposredno vpliva na hitrost investicij, kakovost bivanja in digitalno preobrazbo lokalnega okolja. Ko mestna uprava deluje optimizirano, deluje kot pospeševalec razvoja, medtem ko neučinkovita uprava predstavlja zavoro za gospodarstvo in občane.

Za uresničitev slogana »Modernizacija in razvoj« je potrebno za doseganje ključnih ciljev izvesti celostne ukrepe na naslednjih področjih:

[bookmark: _Toc238027390]Učinkovitost občinske uprave

	PROJEKT 17: Projektni kontroling občinskega proračuna
Vzpostaviti je treba učinkovit sistem načrtovanja, spremljanja in nadzora občinskega proračuna po načelih projektnega menedžmenta.
Cilji: Delujoč sistem projektnega kontrolinga z opredeljenimi nosilci, finančnimi in časovnimi kazalniki, rednim poročanjem ter zgodnjim zaznavanjem odstopanj.
Rok: V treh mesecih od potrditve organizacijskega in izvedbenega načrta.




	PROJEKT 18: Pisarna za učinkovita javna naročila
Vzpostaviti je treba centralno pisarno za načrtovanje, usklajevanje in strokovno podporo pri izvajanju javnih naročil, ki bo zagotavljala pravočasnost, zakonitost in vsebinsko ustreznost postopkov.
Cilji: Delujoča pisarna z usposobljenimi kadri, enotnimi postopki, terminskim načrtom naročil in sistemom spremljanja njihove uspešnosti.
Rok: V treh mesecih od potrditve organizacijskega in kadrovskega načrta.




	PROJEKT 19: Digitalizacija občinskih procesov
Digitalizirati in avtomatizirati je treba ključne občinske procese z uvedbo celostnih, uporabniku prijaznih e-storitev ter avtomatizacijo ponavljajočih se rutinskih opravil.
Cilji: Vzpostavljen enoten sistem e-storitev z digitaliziranimi prednostnimi procesi, avtomatiziranimi rutinskimi opravili ter merljivim skrajšanjem časa in stroškov obravnave.
Rok: Prednostni procesi v 12 mesecih; celovita uvedba v treh letih.







[bookmark: _Toc238027391]Učinkovit javni servis in digitalna vključenost

	PROJEKT 20: Participativni občinski proračun
Za participativni proračun bomo letno namenili  do 1 % občinskega proračuna, o porabi teh sredstev pa bodo neposredno odločale občanke in občani. Glede na uspešnost izvedbe, odziv prebivalcev in dosežene učinke bomo delež sredstev postopno povečevali.
Cilji: Sprejet pravilnik, določena višina sredstev ter izveden prvi cikel zbiranja, ocenjevanja, glasovanja in izvedbe izbranih projektov.
Rok: Prvi cikel v naslednjem proračunskem letu.




	PROJEKT 21: Prostorski razvoj za zeleni prehod
Prostorski razvoj občine je treba uskladiti z načeli zelenega prehoda, zlasti z učinkovito rabo prostora in energije, podnebno odpornostjo, trajnostno mobilnostjo ter varovanjem naravnih virov. Posebno pozornost bomo namenili jezerskim površinam in njihovi okolici, ki bodo prednostno namenjene trajnostnemu turizmu, rekreaciji in kmetijski dejavnosti, del degradiranih območij pa energetski izrabi za potrebe lokalne skupnosti.
Cilji: Potrjene prostorske razvojne usmeritve z merljivimi okoljskimi cilji, jasno opredeljeno namensko rabo jezerskih in degradiranih območij ter pripravljene ustrezne spremembe občinskih prostorskih aktov.
Rok: Usmeritve v 12 mesecih; spremembe prostorskih aktov v treh letih.





[bookmark: _Toc236988134][bookmark: _Toc236989238][bookmark: _Toc238027392]3 DIGITALIZACIJA
[bookmark: _Toc238027393]Pametno, dostopno in varno mesto
Tehnologija je sredstvo. Njena vrednost se pokaže šele, ko skrajša pot, zmanjša stroške ali ljudem omogoči boljši dostop do storitve.

Digitalizacija predstavlja ključno pogonsko gorivo za preobrazbo sodobnega mesta, kar v Velenju idealno povzema moto „Nova energija mesta«. Ta koncept ne označuje zgolj prehoda od premogovništva k čistejšim tehnologijam, temveč prinaša novo razvojno dinamiko, ki temelji na podatkih, pametnih rešitvah in večji kakovosti življenja. Digitalizacija lokalne skupnosti skozi ta štiri ključna področja prinaša naslednje strateške prednosti: uvedba pametnih tehnologij v prometni sistem mesta neposredno zmanjšuje ogljični odtis in optimizira potovalne navade prebivalcev. Mestna in primestna platforma deluje kot »možgani mesta«, ki združujejo in analizirajo podatke iz različnih javnih virov (promet, okolje, infrastruktura). Glede na zgodovinsko energetsko vlogo Velenja pa je digitalizacija ključna za uspešen in pravični zeleni prehod ter optimizacijo porabe virov. Da bi bila »Nova energija mesta« zares vključujoča, tehnologija ne sme ustvarjati digitalnega razkoraka, temveč mora povezovati celotno skupnost z digitalizacijo za vse generacije.

Za uresničitev slogana »Nova energija mesta« v okviru digitalizacije je potrebno sprejeti celovite ukrepe na naslednjih področjih:

[bookmark: _Toc238027394]Pametne in trajnostne mobilnosti 

	PROJEKT 22: Aplikacija za pametno parkiranje
Izdelati je treba mobilno aplikacijo, ki bo uporabnikom omogočala sprotno iskanje prostih parkirnih mest, navigacijo, digitalno plačevanje parkirnine in dostop do informacij o drugih oblikah trajnostne mobilnosti.
Cilji: Delujoča mobilna aplikacija, povezana s parkirno infrastrukturo in plačilnim sistemom, z zagotovljenimi podatki o zasedenosti parkirišč v realnem času.
Rok: V 12 mesecih od potrditve tehničnega in izvedbenega načrta.





	PROJEKT 23: Enotni sistem e-polnilnic
Obstoječe in načrtovane polnilnice za električna vozila je treba povezati v enoten sistem, ki bo omogočal pregled razpoložljivosti, usklajeno upravljanje, preprosto identifikacijo uporabnikov in enotno plačevanje.
Cilji: Delujoča interoperabilna platforma s povezanimi e-polnilnicami, enotnim uporabniškim vmesnikom, sprotnimi podatki o zasedenosti in preglednim plačilnim sistemom.
Rok: V 12 mesecih od popisa polnilne infrastrukture in potrditve tehničnega načrta.





	PROJEKT 24: Digitalizacija prevoza Lokalc
Digitalizirati je treba avtobusni prevoz Lokalc z uvedbo sledenja vozil in sprotnega obveščanja potnikov o lokaciji avtobusov, predvidenih prihodih, voznih redih ter morebitnih zamudah.
Cilji: Delujoč sistem sledenja avtobusom z informacijami o prihodih v realnem času, dostopnimi prek mobilne aplikacije, spletne strani in prikazovalnikov na ključnih postajališčih.
Rok: V devetih mesecih od potrditve tehničnega in izvedbenega načrta.





[bookmark: _Toc238027395]Integrirane mestne platforme 


	PROJEKT 25: Centralizirani nadzorni sistem
Vzpostaviti je treba centraliziran sistem za zbiranje, povezovanje, analizo in prikaz podatkov o prometu, okolju ter mestni infrastrukturi, ki bo podpiral pravočasno in podatkovno utemeljeno odločanje.
Cilji: Delujoča nadzorna platforma s povezanimi ključnimi podatkovnimi viri, preglednimi nadzornimi ploščami, samodejnimi opozorili in jasno določenimi postopki ukrepanja.
Rok: V 18 mesecih od potrditve tehničnega in izvedbenega načrta.





[bookmark: _Toc238027396]Energetske učinkovitosti 


	PROJEKT 26: Pametno merjenje izgub v omrežju
V sistem daljinskega ogrevanja je treba uvesti pametne merilnike in centralno spremljanje podatkov, ki bosta omogočala sprotno zaznavanje izgub, odstopanj in okvar.
Cilji: Delujoč sistem pametnega merjenja z daljinskim odčitavanjem, samodejnimi opozorili ter analitiko izgub in porabe energije.
Rok: Pilotna uvedba v 12 mesecih; celovita vzpostavitev v treh letih.





	PROJEKT 27: Energetsko upravljanje javnih stavb
Vzpostaviti je treba enoten sistem spremljanja, analiziranja in optimizacije porabe energije v občinskih javnih stavbah ter določiti odgovornosti za izvajanje ukrepov energetske učinkovitosti.
Cilji: Delujoč sistem energetskega upravljanja z daljinskim spremljanjem porabe, energetskimi kazalniki, samodejnim zaznavanjem odstopanj in programom prednostnih sanacijskih ukrepov.
Rok: Vzpostavitev sistema v 12 mesecih; izvedba prednostnih ukrepov v treh letih.





	PROJEKT 28: Digitalno upravljanje energetskih skupnosti
Vzpostaviti je treba digitalno platformo za upravljanje lokalnih energetskih skupnosti, ki bo omogočala spremljanje proizvodnje, porabe, shranjevanja in izmenjave energije med njihovimi člani.
Cilji: Delujoča digitalna platforma z merjenjem energetskih tokov, obračunom delitve energije, upravljanjem članstva ter pregledom energetskih in finančnih učinkov.
Rok: Pilotna uvedba v 12 mesecih; razširitev sistema v treh letih.






[bookmark: _Toc238027397]Digitalizacija za vse generacije 


	PROJEKT 29: Dostopne občinske e-storitve
Vzpostaviti je treba pregledne, varne in uporabniku prijazne e-storitve, prilagojene različnim starostnim skupinam, digitalnim spretnostim in potrebam oseb z oviranostmi. Osebam brez ustreznega digitalnega dostopa, zlasti gibalno oviranim, bomo omogočili pomoč pri uporabi e-storitev tudi na domu, po možnosti v okviru javnih del ali druge ustrezne javne službe.
Cilji: Delujoč enotni portal občinskih e-storitev, ki omogoča oddajo vlog, spremljanje postopkov, prejemanje obvestil in komunikacijo z občinsko upravo.
Rok: Prednostne e-storitve v 12 mesecih; celovita uvedba v dveh letih.





	PROJEKT 30: Medgeneracijsko digitalno opismenjevanje
Vzpostaviti je treba program rednih usposabljanj, v okviru katerih bodo mladi starejšim pomagali pri uporabi občinskih e-storitev, digitalnih naprav ter varnem in odgovornem delovanju v digitalnem okolju.
Cilji: Delujoč program z mrežo mladih mentorjev, rednimi termini usposabljanj, dostopnimi učnimi gradivi in merljivim spremljanjem napredka udeležencev.
Rok: Začetek izvajanja v šestih mesecih; nato stalno najmanj štirikrat letno.




[bookmark: _Toc236988135][bookmark: _Toc236989239][bookmark: _Toc238027398]4 SOBIVANJE
[bookmark: _Toc238027399]Zdrava, varna, dejavna in vključujoča skupnost
Kakovost življenja določajo stanovanje, zdravje, gibanje, dostop do znanja, socialna varnost in možnost sodelovanja. Velenje mora omogočiti dejavno življenje otrokom, mladim, odraslim, starejšim in osebam z oviranostmi. Jezerske površine in njihovo okolico bomo prednostno namenjali trajnostnemu turizmu ter kmetijski dejavnosti, del degradiranih območij pa energetski izrabi za potrebe lokalne skupnosti.

Mesto Velenje, zgrajeno na solidarnosti in hitri povojni rasti, s svojim zgodovinskim značajem rudarstva in industrije idealno pooseblja moto »Povezani skozi čas« skozi medgeneracijsko in medkulturno sodelovanje. Kot razmeroma mlado in načrtno zgrajeno mesto je Velenje vedno temeljilo na sodelovanju ljudi iz različnih okolij in generacij, ki so skupaj zgradili sodobno lokalno skupnost.

Moto »Povezani skozi čas« kot vizija razvoja Velenja pomeni, da Velenje ne pozablja svojih korenin (delavske solidarnosti in multikulturnega sožitja), hkrati pa te vrednote aktivno preoblikuje v orodje za zeleni prehod in digitalno modernizacijo mesta. Ko starejši in mlajši ter prebivalci različnih kulturnih korenin delujejo usklajeno, Velenje izkazuje svojo največjo moč – skupnost, ki je odporna na družbene in gospodarske spremembe.

Za uresničitev slogana »Povezani skozi čas« je potrebno za dosego ključnih ciljev izvesti celostne ukrepe na naslednjih področjih.

[bookmark: _Toc238027400]Znanje, kultura in javni prostor


	PROJEKT 31: Knjižnica trajnostnega Velenja
Knjižnica Velenje naj postane osrednje lokalno stičišče neformalnega izobraževanja odraslih, javnih razprav, medgeneracijskega prenosa znanja ter vključevanja občanov v razvojne odločitve občine.
Cilji: Vzpostavljen večletni program z zagotovljenim financiranjem, rednim izvajanjem izobraževalnih in participativnih dejavnosti ter sistemom spremljanja in evalvacije učinkov.
Rok: Program in model financiranja v šestih mesecih; začetek izvajanja najpozneje v naslednjem proračunskem letu.





	PROJEKT 32: Medkulturno središče Velenja
Vzpostaviti je treba program za učenje slovenskega jezika, kulturno orientacijo, spoznavanje lokalnih ustanov in dejavno vključevanje priseljencev v skupnost. Pri izvedbi naj sodelujejo knjižnica, Ljudska univerza Velenje, šole, društva in druge lokalne organizacije.
Cilji: Delujoč medkulturni program z jezikovnimi tečaji, mentorsko podporo, skupnostnimi dogodki ter možnostmi prostovoljskega in družbenega vključevanja.
Rok: Vzpostavitev partnerstva in programa v šestih mesecih; začetek izvajanja najpozneje v naslednjem šolskem letu.




	PRIJEKT 33: Živi spomin Velenja
Mladi bodo v sodelovanju z muzejem, knjižnico in prebivalci zbirali, dokumentirali ter interpretirali pričevanja rudarjev, industrijskih delavcev, priseljencev in graditeljev mesta. Zbrano gradivo bo predstavljeno v digitalnem arhivu in vključeno v tematske sprehode.
Cilji: Javno dostopen digitalni arhiv ustnih pričevanj in drugega dokumentarnega gradiva, usposobljena skupina mladih zbiralcev ter vzpostavljen program tematskih sprehodov po Velenju.
Rok: Zasnova programa in usposabljanje v šestih mesecih; prva zbirka pričevanj in tematski sprehod v 12 mesecih.





[bookmark: _Toc238027401]Stanovanjska politika

	PROJEKT 34: Dostopna stanovanja za vse generacije
Stanovanjsko gradnjo je treba načrtno širiti tudi zunaj ožjega mestnega središča ter zagotoviti raznolike in cenovno dostopne stanovanjske možnosti za mlade, družine, starejše in druge ranljive skupine. Na območju Velenjskega jezera in Škal je treba ob upoštevanju prostorskih, okoljskih in infrastrukturnih pogojev preveriti možnosti za gradnjo doma za starejše, varovanih stanovanj ter drugih oblik prilagojenega in medgeneracijskega bivanja.
Cilji: Sprejeta celovita stanovanjska strategija, določena primerna zemljišča za novo stanovanjsko gradnjo, izdelana analiza potreb prebivalstva ter pripravljene prostorske, finančne in izvedbene podlage za gradnjo doma za starejše in varovanih stanovanj na območju jezera in Škal. Potrebno je zgraditi 1000 do 1500 novih oz. celovito prenovljenih stanovanj.
Rok: Analiza potreb in primernih zemljišč v enem letu; priprava prostorskih in investicijskih podlag v dveh letih; začetek izvedbe prednostnih projektov v tekočem mandatu. Izgradnja novih stanovanj do leta 2035.




[bookmark: _Toc238027402]Varnost

	PROJEKT 35: Varno in dostopno Velenje
V sodelovanju s prebivalci, policijo, redarstvom, šolami in drugimi ustanovami bomo izboljšali javni red, razsvetljavo, prometno varnost, varne šolske poti, zaščito starejših ter preprečevanje vandalizma in uporabe prepovedanih drog. Uredili bomo tudi parkiranje in povezave krajevnih skupnosti z mestom.
Cilji: Evidentirana problematična območja ter sprejet akcijski načrt z ukrepi, odgovornimi nosilci in roki.
Rok: Akcijski načrt v devetih mesecih; začetek izvedbe v enem letu.


[bookmark: _Toc236988136][bookmark: _Toc236989240][bookmark: _Toc238027403]5 POVEZOVANJE
[bookmark: _Toc238027404]Povezane krajevne skupnosti in močna regija
Povezovanje ni sestanek. Vrednost ima samo, če prinese boljšo storitev, skupno investicijo ali močnejši nastop regije.

Krajevne skupnosti delujejo kot podaljšana roka občine na terenu in predstavljajo neposreden stik z občani, zato intenzivno povezovanje omogoča zaznavanje realnih potreb, učinkovito izvajanje participativnega proračuna ter hitrejše reševanje konfliktov glede prednostnih naložb v občini.

Sodobni izzivi presegajo administrativne meje posamezne občine, zato je medobčinsko povezovanje nujno za večjo stroškovno učinkovitost s skupnim opravljanjem javnih služb, izvedbo skupnih regionalnih infrastrukturnih projektov ter urejanje javnega prevoza in mobilnosti. 

3. razvojna os bo omogočila tesnejše povezovanje na regionalni in medregionalni ravni ter postavila občino na širši gospodarski in razvojni zemljevid z večjo močjo pri črpanju evropskih sredstev, skupni turistični in gospodarski nastop ter privabljanje večjih investicij.
Za uresničitev slogana »Arhitektura prihodnosti« je treba izvesti celostne ukrepe na naslednjih področjih za dosego ključnih ciljev.

[bookmark: _Toc238027405]Povezovanje mesta z obrobnimi predeli KS

	PROJEKT 36: Projektna pisarna za krajevne skupnosti in mestne četrti
Vzpostaviti je treba projektno pisarno za strokovno podporo krajevnim skupnostim in mestnim četrtim pri določanju prednostnih naložb, pripravi projektov ter učinkovitem izvajanju občinskega proračuna.
Cilji: Delujoča projektna pisarna z določenimi odgovornostmi, preglednim seznamom prednostnih naložb, standardiziranimi postopki in sistemom spremljanja njihove finančne ter časovne izvedbe.
Rok: Vzpostavitev pisarne v šestih mesecih; prvi usklajeni program prednostnih naložb v devetih mesecih.




	PROJEKT 37: Dogovor s krajevnimi skupnostmi
Za vsako krajevno skupnost in mestno četrt bomo v sodelovanju s prebivalci zbrali pripombe, pobude in zaznane probleme ter pripravili javno dostopen pregled razvojnih potreb, v katerem bodo določene prednostne naloge, odgovorni nosilci, predvideni načini reševanja in izvedljivi časovni roki.
Cilji: Sprejeti in javno objavljeni dogovori za vse krajevne skupnosti in mestne četrti z opredeljenimi projekti, nosilci, roki, viri financiranja, kazalniki in časovnico izvedbe.
Rok: Priprava vseh dogovorov v 12 mesecih; pregled napredka in posodobitev najmanj enkrat letno.








[bookmark: _Toc238027406]Povezovanje Velenja s Šoštanjem in Šmartnim ob Paki


	PROJEKT 38: Strategija medobčinskega sodelovanja
Mestna občina Velenje ter občini Šoštanj in Šmartno ob Paki pripravijo skupno strategijo sodelovanja, ki bo določila kratkoročne in srednjeročne cilje, prednostna področja ter skupne razvojne projekte.
Cilji: Sprejeta medobčinska strategija z opredeljenimi projekti, nosilci, finančnimi viri, časovnico in načinom spremljanja izvajanja.
Rok: Kratkoročni akcijski načrt v šestih mesecih; srednjeročna strategija v 12 mesecih.





	PROJEKT 39: Redni kolegiji občin Šaleške doline
Vzpostaviti je treba redne kolegije županov in občinskih uprav Velenja, Šoštanja ter Šmartnega ob Paki za usklajevanje razvojnih politik, skupnih projektov in izvajanja medobčinske strategije.
Cilji: Vzpostavljen stalni sistem sodelovanja z določenim koledarjem kolegijev, odgovornimi koordinatorji, zapisniki, sprejetimi sklepi ter spremljanjem njihovega izvajanja.
Rok: Prvi kolegij v treh mesecih; nato kolegiji županov najmanj četrtletno in občinskih uprav najmanj mesečno.




[bookmark: _Toc238027407]Povezovanje Velenja s Koroško


	Projekt 40: Strategija sodelovanja Velenja s Koroško
Pripraviti je treba kratkoročno in srednjeročno strategijo sodelovanja med Velenjem in Koroško na področjih izobraževanja, logistike, zdravstva, stanovanjske gradnje ter drugih skupnih razvojnih interesov.
Cilji: Sprejeta strategija z opredeljenimi prednostnimi projekti, sodelujočimi institucijami, odgovornimi nosilci, viri financiranja, časovnico in kazalniki uspešnosti.
Rok: Kratkoročni akcijski načrt v šestih mesecih; srednjeročna strategija v 12 mesecih.




	PROJEKT 41: Redni medregijski kolegiji
Vzpostaviti je treba redne kolegije županov in občinskih uprav Velenja ter sodelujočih koroških občin za usklajevanje razvojnih politik, skupnih projektov in izvajanja strategije medregijskega sodelovanja.
Cilji: Delujoč sistem medregijskega usklajevanja z določenim koledarjem srečanj, imenovanimi koordinatorji, evidentiranimi sklepi in rednim spremljanjem njihovega izvajanja.
Rok: Prvi kolegij v treh mesecih; nato kolegiji županov najmanj četrtletno in občinskih uprav najmanj mesečno.






[bookmark: _Toc238027409]Prvih 100 dni in merjenje mandata
Prvih 100 dni ne bo namenjenih novim sloganom, temveč postavitvi pravil za celoten mandat.
[bookmark: _Toc238027410]V prvih 100 dneh bomo
objavili začetni pregled vseh večjih projektov, pogodb, rokov, podražitev in tveganj;
vzpostavili javno nadzorno ploščo projektov;
objavili izhodiščno meritev odzivnih časov občinske uprave;
začeli neodvisno spremljanje prenove daljinskega ogrevanja;
objavili časovnico stanovanjske soseske Selo;
začeli popis stanja, uporabe in dostopnosti športne infrastrukture;
pripravili pravila pilotnega participativnega proračuna;
sklicali razvojni dogovor o delovnih mestih prihodnosti;
objavili koledar javnih razprav po krajevnih skupnostih;
vzpostavili poseben elektronski naslov in telefonsko številko za sprejemanje pripomb, pobud in predlogov občank in občanov ter zagotovili njihovo evidentiranje, obravnavo in pravočasne odgovore.
[bookmark: _Toc238027411]Ključni kazalniki
	Področje
	Kaj bomo merili
	Poročanje

	Ogrevanje
	izgube, investicijski napredek, projekcija cene
	polletno

	Gospodarstvo
	nova podjetja, delovna mesta, usposabljanja
	letno

	Občinska uprava
	odzivni in izvedbeni časi postopkov
	četrtletno

	Javni projekti
	roki, vrednosti, aneksi, tveganja
	četrtletno

	Stanovanja
	pripravljene in dokončane javne enote
	polletno

	Mobilnost
	uporaba storitev, zanesljivost, dostopnost
	letno

	Skupnostni programi
	udeležba, dosegljivost ranljivih skupin, učinki
	letno

	Šport
	udeležba, dostopnost, uporaba in stanje objektov
	letno

	Krajevne skupnosti
	izvedba dogovorjenih prednostnih nalog
	letno


[bookmark: _Toc238027412]Odgovornost
Če kazalnik ne bo dosežen, bo letno poročilo vsebovalo razloge, finančne posledice in popravljalni ukrep. Program bomo spreminjali samo javno in z obrazložitvijo. Mandat bomo presojali po izvedenih rezultatih, ne po številu napovedi.


[bookmark: _Toc238027413]Viri in izhodišča
Program je bil pripravljen ob upoštevanju javno dostopnih razvojnih dokumentov in podatkov. Navedbe o projektih v izvajanju so uporabljene kot izhodišče za nadgradnjo, ne kot lastna zasluga stranke.
• Vizija in strategija razvoja Mestne občine Velenje 2040
• Trajnostna urbana strategija mesta Velenje 2030
• Proračunski okvir Mestne občine Velenje za leto 2026
• Prva faza preobrazbe sistema daljinskega ogrevanja
• Projektna dokumentacija za nove vire toplote, julij 2026
• Digitalna platforma Pametno Velenje – mobilnost
• Dogovor za približno 200 novih javnih najemnih stanovanj v soseski Selo
• Aktivnosti in storitve za starejše v Mestni občini Velenje
• Letni program športa Mestne občine Velenje za leto 2026
• Zakon o lokalni samoupravi, 21. člen


[bookmark: _Toc238027414]Opomba o finančnih zavezah
Zneski, navedeni kot politične zaveze, bodo pred vključitvijo v občinski proračun preverjeni z investicijsko dokumentacijo in glede na dejansko razpoložljive prihodke. Program ne šteje vrednosti celotnih regionalnih ali državnih shem kot denarja, s katerim občina samostojno razpolaga.

